ຄະນະໂຄສະນາອົບຮົມແຂວງໄຊຍະບູລີ
ວັນທີ 1 ກໍລະກົດ 2021 ຄະນະໂຄສະນາອົບຮົມແຂວງໄຊຍະບູລີ ເຊືອມຊືມເອກະສານສຳຄັນຂອງພັກ ແລະ ຈັດກອງປະຊຸມສ້າງແຜ່ນກໍານົດພະນັກງານນຳພາ-ຄຸ້ມຄອງ 2021–2025 ໂດຍເປັນທານ ສະຫາຍ ອາເມ ຊົງເຍ້ຽເລັ່ງ ກໍາມະການປະຈຳພັກແຂວງ, ຫົວໜ້າຄະນະໂຄສະນາອົບຮົມແຂວງ, ເຂົ້າຮ່ວມມີທິມງານຂອງແຂວງ ສະຫາຍ ຈັນເພັງ ແສນຄຳ ຮອງ ຫົວໜ້າຄະນະຈັດຕັ້ງແຂວງ, ສະຫາຍ ບຸນພຽງ ຕັດສະຫວັດ ຫົວໜ້າຂະແໜງກວດກາລັດ ມີສະມາຊິກສົມບູນພາຍໃນຄະນະໂຄສະນາອົບຮົມແຂວງ ຈຳນວນ 15 ສະຫາຍ, ຍິງ 4 ສະຫາຍ ເຂົ້າຮ່ວມຢ່າງພ້ອມພຽງ.
ໃນກອງປະຊຸມ ສະຫາຍ ອາເມ ຊົງເຍ້ຽເລັ່ງ ກໍາມະການປະຈຳພັກແຂວງ, ຫົວໜ້າຄະນະໂຄສະນາອົບຮົມແຂວງ ໄດ້ມີຄຳເຫັນກ່ຽວ ເອກະສານເຜີຍແຜ່ມະຕິຂອງກົມການເມືອງສູນກາງພັກ ວ່າດ້ວຍວຽກງານການສ້າງແຜນກຳນົດພະນັກງານນຳພາ-ຄຸ້ມຄອງ ແລະ ຈຸດປະສົງຄາດໝາຍ, ການກະກຽມບຸກຄະລາກອນ ເພື່ອເລືອກເຟັ້ນພະນັກງານນຳພາ - ຄຸ້ມຄອງ ໂຄງປະກອບບຸກຄະລາກອນໃຫ້ຄົບຊຸດຕາມຄວາມຮຽກຮ້ອງຕ້ອງການຂອງບັນດາຕຳແໜ່ງນຳພາຄຸ້ມຄອງຂອງຄະນະໂຄສະນາອົບຮົມແຂວງໄຊຍະບູລີ ຮັບປະກັນການຫັນວຽກງານພະນັກງານດຳເນີນຕາມລະບຽບແບບແຜນ ໜ້າທີ່ການເມືອງຂອງພັກ-ລັດໃນສະເພາະໜ້າ ແລະ ຍາວນານ ຊຶ່ງໄດ້ກຳນົດມາດຖານລວມ ມາດຖານສະເພາະ ກ່ຽວກັບຕຳແໜ່ງບໍລິຫານລັດຖະກອນ ເພື່ອເປັນບ່ອນອີງໃຫ້ແກ່ການຈັດຕັ້ງຂອງພັກ, ລັດ ທີ່ດຳລົງຕໍາແໜ່ງບໍລິຫານຕ່າງໆ ໃຫ້ພະນັກງານ,ສະທາຊິກພັກ ຄະນະໂຄສະນາອົບຮົມແຂວງ ໃຫ້ມີຄວາມເໝາະສົມ ແລະ ສອດຄ່ອງກັບຕົວຈິງ ພ້ອມດຳເນີນການທາບທາມເອົາບຸກຄະລາກອນຮອບ 3 ຕາມລະບຽບການ.
(ພາບ-ຂ່າວ: ໄພວັນ ສີດານຸວົງ)
ມີ 16 ຂາສັນຈອນ ແລະ ສະມາຊິກໜຶ່ງຄົນ ອອນໄລນ໌